อายุ 13 เปิดโต๊ะบอล ถอดบทเรียนชีวิตสุดหายนะอดีตผีพนัน ไล่ฆ่า เป็นโจร ติดคุก (คลิป)
เรื่องราวเตือนสติของอดีตนักพนันตัวยง กับชีวิตที่ก้าวพลาดตกเป็นทาสการพนัน จากเด็กที่ฝันอยากเป็นทหารเรือ กลับต้องเจอกับเหตุการณ์สุดระทึกมากมายจนเกือบสิ้นชีวิต ถูกไล่ฆ่า หมดตัว ติดหนี้หัวโต ต้องเป็นโจรปล้นรถ สุดท้ายต้องจำคุกเกือบ 6 ปี,อีกหนึ่งสีสันของการดูเทศกาลฟุตบอลโลก 2018 ที่กำลังจะมาถึง 14 มิ.ย. 61 สิ่งที่มาพร้อมๆ กับความสนุกในการดูฟุตบอล คือ การพนัน เพื่อป้องกันไม่ให้เกิดนักพนันหน้าใหม่เพิ่มขึ้น วันนี้,ทีมข่าวเฉพาะกิจไทยรัฐออนไลน์, มีเรื่องราวเตือนสติจากอดีตนักพนันตัวยง เผยหายนะการพนันบอลอย่างหมดเปลือก กับชีวิตที่หายนะเพราะก้าวพลาดตกเป็นทาสการพนัน,ไม่มีใครรักเราจริงเท่าคนในครอบครัว และทุกอย่างอยู่ที่ตัวเรามากกว่า คุณคิดว่าเล่น 10 บาท 20 บาท แล้วจะไม่ติด คุณคิดผิด ,อย่าคิดว่าเล่นสนุก มันคือภัยร้ายที่มาเงียบๆ ที่เราไปหามันเอง อยู่ที่เราว่าจะเลือกแบบไหน ทางที่ดีอย่าเป็นเหมือนผม มันไม่ดีหรอก,นายวัชระ สอนมั่น, วัย 28 ปี หรือ ,ดอส, แกนนำณรงค์ต่อต้านการเล่นพนันของสำนักงานกองทุนสนับสนุนการสร้างเสริมสุขภาพ (สสส.) กล่าวยืนยันกับทีมข่าวฯ จากประสบการณ์ชีวิตมืด พร้อมย้อนเล่าเรื่องราวความหลังสุดสะพรึง ถึงเส้นทางหายนะชีวิตที่ถูกชักพาเข้าสู่แวดวงการพนันตั้งแต่อายุ 8 ขวบ ขณะกำลังเรียนอยู่ชั้นประถมศึกษา,ด้วยสภาวะแวดล้อมบ้านเกิด อ.บ้านนา จ.นครนายก โอบล้อมด้วยการพนันนานาชนิด ทั้งโต๊ะสนุกเกอร์ วงไพ่ ไฮโล ซึ่งเป็นภาพชินตาที่นายวัชระเห็นพี่ ป้า น้า อา ลุง และญาติๆ เล่นกันทุกวัน ,พออายุ 10 ขวบ คิดเลขเป็นจึงหัดเล่นไพ่ และแทงสนุกเกอร์ เพื่อความสนุกสนาน แต่ไม่มีพนันขันต่อ,โดยคิดว่านั่นเป็นการละเล่นอย่างหนึ่งของตนเอง ที่ฐานะทางบ้านไม่ค่อยดี ไม่มีเงินซื้อของเล่นเหมือนเด็กคนอื่นๆ อาศัยอยู่กับพ่อเพียงลำพัง ซึ่งมีอาชีพขับรถบรรทุก 2 เดือนจึงจะเจอพ่อ โดยนายวัชระเล่นพนันทุกวันหลังเลิกเรียนตั้งแต่บ่ายสาม และวันเสาร์ อาทิตย์ ,(ควรใช้วิจารณญาณในการรับชมคลิป การพนันเป็นสิ่งผิดกฏหมาย ทีมข่าวฯ นำเสนอเพื่อเป็นอุทาหรณ์),จนกระทั่งขึ้นเรียนระดับมัธยมต้นในโรงเรียนแห่งหนึ่งใน อ.เมือง ซึ่งห่างจากบ้านประมาณ 40 กิโลฯ จึงริเร่ิมเล่นพนันฟุตบอลตามคำเชิญชวนของเพื่อน ,โดยเขียนโพยครั้งละ 5-10 บาท เดิมพันกันด้วยของกิน ไม่มีเงินมาเกี่ยวข้อง เช่น ก๋วยเตี๋ยวหนึ่งชาม ขนมห่อหนึ่ง ลูกอม 3 เม็ด เพียงเพื่อความสนุก ตื่นเต้นเช่นเคย,แต่เมื่อเห็นคนอื่นมีของเล่นดีๆ เช่น รถบังคับ จักรยานเสือภูเขา จึงเกิดกิเลสอยากมี บวกกับความเป็นคนกระตือรือร้น ,โดยไม่คิดว่าการพนันฟุตบอลนั้นคือความผิด เลยหันเหไปเล่นพนันฟุตบอลกับโต๊ะบอล เริ่มเล่น 10-20 บาท, เมื่อทายผลถูก ได้เงิน 100-200 บาทก็นำไปซื้อไม้สนุกเกอร์ เพื่อตอบสนองความอยากมีเหมือนคนอื่น จากนั้นก็เล่นพนันฟุตบอลด้วยจำนวนเงินเยอะขึ้นๆ โดยรวมหุ้นกับเพื่อน จากหลักร้อยเป็นหลักพัน , นายวัชระกล่าว,ในช่วงชีวิตวัยรุ่นที่กำลังหัวเลี้ยวหัวต่อนี้เอง นอกจากหน้าที่เรียนหนังสือแล้ว ก็ทำหน้าที่นักพนันควบคู่ด้วย ,จากความคิดแรกๆ ที่เล่นพนันเพื่อความสนุก กลายเป็นเล่นเป็นอาชีพ, หวังนำเงินมาสนองกิเลส ซื้อสิ่งของต่างๆ ที่ขาดในวัยเด็ก จึงผันตัวเองเข้าสู่วงจรการพนันอย่างเต็มตัว,ด้วยเชื่อมั่นในฝีมือตัวเอง, จนกล้าเปิดโต๊ะแทงบอลในขณะที่เรียนอยู่ ม.2 โดยจับคู่ชนคู่ นำเงินของคนที่แทงผิดมาจ่ายให้คนแทงถูก ทำให้พอกินพอใช้ ,และเปิดบ้านทำเป็นบ่อน 4-5 วง เก็บค่าต๋ง มีข้าวให้กิน มีคนดูต้นทาง ,มีการบอกต่อปากต่อปาก ทำให้ชื่อของเขาเป็นที่รู้จักเยอะ ขยายวงกว้างไปเรื่อยๆ จนเก็บตังค์ซื้อของเล่นให้ตัวเองได้หลายชิ้น เมื่อเริ่มมีอิทธิพล จึงทำทุกอย่างในธุรกิจสีดำแม้กระทั่งค้ายา โดยให้เหตุผลสั้นๆ  ,กับชีวิตในเส้นทางมืดบนถนนสีดำ ,แม้จะหอมหวานด้วยเม็ดเงินที่สะพัดอย่างต่ำเดือนละ 2 ล้าน แต่ก็ต้องแลกกับการเสี่ยงตาย, นายวัชระเตือน ,ใครเข้ามาในวงจรชีวิตธุรกิจสีดำ จุดจบ ไม่ตาย ก็ ติดคุก, ,จุดจบของชีวิตไม่ตายก็ติดคุก,บนถนนสีดำกับเส้นทางที่มืดมนจะเจอแต่ลูกปืน มีด,ซึ่งนายวัชระนั้นเคยถูกไล่ฆ่า โดนประกบยิงกลางสี่แยก ที่คาดว่าน่าจะเป็นการตัดตอน เนื่องจากขณะนั้นเริ่มมีอิทธิพล แต่ไม่ใหญ่โตคับฟ้า และเล่นพนันได้หลายแสน เจ้ามือเสียเยอะก็อาจหมั่นไส้,อีกไม่กี่ปีต่อมา ด้วยความเบื่อหน่ายกับปัญหาที่มีมากมาย ทั้งเจ้าหน้าที่ข้าราชการมาเกี่ยวข้อง เก็บส่วย และความรุนแรงที่หนักขึ้นๆ นายวัชระจึงตัดสินใจเดินออกจากธุรกิจสีดำ แต่ยังไม่เลิกเล่นการพนัน เหลือเพียงแทงพนันฟุตบอลอย่างเดียว,แต่ดวงคนย่อมมีขึ้น มีลง เงินที่มีเริ่มลดลง เพราะหมดไปกับสิ่งไร้สาระ ซื้อของเล่น ซื้อรถมาแต่ง กิน เที่ยว, สุดท้ายหมดตัว มีอะไรขายหมด รถบังคับ แม้กระทั่งมอไซค์คันแรกที่รักสุดหัวใจ ซื้อมาหลายหมื่นแต่กลับขายไม่กี่พัน เพื่อเอามาเล่นพนันบอล,กระทั่งเกิดเหตุการณ์พลิกชีวิต นายวัชระแทงพนันฟุตบอลพรีเมียร์โดยปากเปล่า แต่ไม่ถูกสักคู่ ,คืนเดียวทำให้เป็นหนี้เกือบแสน จึงหนีตั้งหลัก เพราะไม่เกิน 3 วัน จะมีคนมาทวงเงิน ชีวิตถึงทางตัน ต้องออกปล้นรถขายคันละ 4-5 พัน, ส่งเงินให้พ่อใช้หนี้ที่มาทวงถึงบ้านทุกวัน จนหนี้สินหมด มีเงินเก็บนิดหน่อยจึงกลับบ้าน,การเล่นพนัน หนึ่งถ้าโกงไม่เป็นอย่าเล่นเลย สองถ้าไม่มีตังค์อย่าเล่น,ถ้าเล่นแล้วไม่มีตังค์ก็ต้องไปก่ออาชญากรรม มันเป็นห่วงโซ่ชีวิต,อย่างไรก็ดี แม้มีบทเรียนชีวิตทำให้ต้องเป็นโจร อยู่อย่างหลบซ่อน แต่เมื่อกลับมาอยู่บ้านเกิด นายวัชระก็ออกหาเงินมาเล่นพนันโดยตระเวนปล้นรถเหมือนเคย, จนอีก 4 เดือน จะอายุครบ 15 ปี เกิดเหตุการณ์ไม่คาดคิด ทำให้สูญสิ้นอิสรภาพ ต้องไปอยู่ในสถานพินิจเด็กเกือบ 6 ปี ในคดีพยายามฆ่าผู้อื่นโดยเจตนา, เนื่องจากเจ้าของรถต่อสู้กันจนเสียชีวิต,ขณะถูกจำกัดสิทธิเสรีภาพ ทุกวันพุธจะมีการเรียนหนังสือ ส่วนวันอื่นเป็นกิจกรรมต่างๆ เพื่อขัดเกลาจิตใจ จึงช่วยหล่อหลอมให้นายวัชระเปลี่ยนตัวเองในด้านที่ดีขึ้น ทั้งอารมณ์ที่เย็นลง ความคิดโตขึ้นตามวัย และตั้งใจเลิกเล่นการพนันเด็ดขาด,เมื่อได้รับอิสรภาพคืน และกลับสู่อ้อมอกพ่อ กลับไม่ได้รับโอกาสและการยอมรับจากคนรอบข้าง เนื่องจากคนยังจำภาพในอดีตอันเลวร้ายของเขาที่หากไม่พอใจใครก็ทำร้าย ก้าวร้าว จึงย้ายบ้านไปในเมือง แต่ฉุกคิดว่า ต้องหนีตลอดชีวิตหรือ พ่อ ญาติพี่น้องโดนชาวบ้านต่อว่า และลำบากตามไปด้วย,เลยกลับมาอยู่บ้านเดิม เพื่อพิสูจน์ให้เห็นว่ามีการเปลี่ยนตัวเองแล้ว ,โดยเจอใครก็นอบน้อม กวาดหน้าบ้าน รดน้ำต้นไม้ ช่วยพ่อทำสวน ทำนา ทำเช่นนี้ทุกวันจนคนเริ่มยอมรับ แต่อดีตที่เลวร้าย คอยผุดขึ้นมาตลอด ให้เป็นบทเรียนสอนใจ, โอ๊ยไม่เป็นไรหรอก คำว่าไม่เป็นไร กูเจ๋ง กูเก่ง กู้กล้า กูมีอีโก้ กูมีเพื่อนเยอะ สุดท้ายติดคุก ไม่มีใครมาเยี่ยม นอกจากคนในครอบครัว,ถ้าไม่อยากเป็นเหมือนผม ก็อย่าทำ ,ไม่จำเป็นโทษเพื่อน โทษครอบคัว อยู่ที่ใจเลือกมากกว่า, นายวัชระ อดีตผู้กระทำผิดจากการติดหนี้พนันฟุตบอลกล่าวเตือนด้วยความห่วงใย,ปัจจุบัน นายวัชระ ทำธุรกิจส่วนตัวกับครอบครัว เปิดรีสอร์ตใน จ.นครนายก, ฟรีแลนซ์ถ่ายภาพ และเปิดร้านขายโมเดล วันพีซ ของแท้จากญี่ปุ่นที่สยามพารากอน ส่วนด้านการเรียนนั้นเพิ่งจบระดับปริญญาตรี สาขานิเทศศาสตร์ จาก ม.กรุงเทพ กำหนดรับปริญญาปีหน้า,จากบทเรียนชีวิตของนายวัชระที่ทีมข่าวฯ นำเสนอในวันนี้ คงเป็นคำตอบชี้ชัดสำหรับคนที่กำลังเล่นการพนันว่า ถึงเวลาแล้วที่ต้องหยุดเล่น สำหรับคนที่คิดอยากลองควรห่างไกล เพื่อไม่ให้การพนันมาทำลายชีวิต ,ทีมข่าวเฉพาะกิจไทยรัฐออนไลน์, รายงาน,อ่านข่าวเกี่ยวข้อง ,อึ้ง เด็ก 7 ขวบเริ่มเล่นพนัน ลูก ตร.ติดหนี้บอล เข้าข่ายโรคจิตเวช สมองขาดคันเบรก ,สืบเสาะข่าว รับเรื่องราวร้องทุกข์ สามารถส่งเรื่องราว หรือประเด็นปัญหาของท่านมาได้ที่ ,reporter.thairath@gmail.com, หรือช่องทาง Facebook :, ทีมข่าวเฉพาะกิจ
เรื่องราวเตือนสติของอดีตนักพนันตัวยง กับชีวิตที่ก้าวพลาดตกเป็นทาสการพนัน จากเด็กที่ฝันอยากเป็นทหารเรือ กลับต้องเจอกับเหตุการณ์สุดระทึกมากมายจนเกือบสิ้นชีวิต ถูกจำคุกเกือบ 6 ปี
วัชระ สอนมั่น  ดอส,พนันบอล หมดตัว,ธุรกิจสีเทา ผีพนันบอล,ฟุตบอลโลก 2018 แทงบอล,ทีมข่าวเฉพาะกิจไทยรัฐออนไลน์